               EURÓPAI BIZOTTSÁG
            Brüsszel, 2020.6.12.
            COM(2020) 247 final
            2020/0120(NLE)
            Javaslat
            A TANÁCS HATÁROZATA
            az Európai Unió által a Nemzetközi Polgári Repülési Szervezetben a nemzetközi polgári repülésről szóló egyezmény 1. és 6. mellékletében foglaltaktól való, a Covid19-világjárvánnyal kapcsolatos eltérések bejelentése vonatkozásában képviselendő álláspontról

               INDOKOLÁS

               1.A javaslat tárgya

               A javaslat tárgya az Unió által a Nemzetközi Polgári Repülési Szervezetben (ICAO) a 2020. április 3-i AN 11/55-20/50. sz. körlevelére válaszul a nemzetközi polgári repülésről szóló egyezmény 1. és 6. mellékletében foglaltaktól való, a Covid19-világjárvánnyal kapcsolatos ideiglenes eltérések bejelentése vonatkozásában képviselendő álláspont.

               1.1.A nemzetközi polgári repülésről szóló egyezmény

               A nemzetközi polgári repülésről szóló egyezmény (a továbbiakban: Chicagói Egyezmény) célja a nemzetközi légi közlekedés szabályozása. A Chicagói Egyezmény 1947. április 4-én lépett hatályba és létrehozta a Nemzetközi Polgári Repülési Szervezetet.

               A Chicagói Egyezménynek valamennyi uniós tagállam részes fele.

               1.2.A Nemzetközi Polgári Repülési Szervezet

               A Nemzetközi Polgári Repülési Szervezet az ENSZ egyik szakosított intézménye. A szervezet célja, hogy fejlessze a nemzetközi repülés elveit és műszaki színvonalát, valamint elősegítse a nemzetközi légi közlekedés tervezését és fejlesztését.

               Az ICAO Tanács az ICAO állandó szerve, amely az ICAO Közgyűlése által hároméves időszakra választott 36 szerződő államból áll. A 2019–2022-es időszakban hét uniós tagállam képviseltette magát az ICAO Tanácsban.

               Az ICAO Tanácsnak a Chicagói Egyezmény 54. cikkében felsorolt kötelező feladatai közé tartozik a Chicagói Egyezmény mellékleteit képező nemzetközi szabványok és ajánlott gyakorlatok (SARPs) elfogadása.

               Az ilyen intézkedések elfogadását követően az ICAO-államoknak még az intézkedések hatálybalépése és jogilag kötelező erejűvé válása előtt be kell jelenteniük vagy egyet nem értésüket és az esetleges eltéréseket, vagy az intézkedésnek való megfelelésüket.

               A Chicagói Egyezmény 38. cikke értelmében bármely olyan állam, amely úgy ítéli meg, hogy egy nemzetközi szabványt vagy eljárást nem képes minden tekintetben betartani, illetve saját szabályozását vagy gyakorlatát teljes mértékben összhangba hozni egy nemzetközi szabvánnyal vagy eljárással, vagy amely a nemzetközi szabvány által megállapított szabályoktól vagy gyakorlatoktól bármilyen szempontból eltérő szabályok vagy gyakorlatok elfogadását tartja szükségesnek, azonnal értesíti a Nemzetközi Polgári Repülési Szervezetet a saját gyakorlata és a nemzetközi szabvány által előírt gyakorlat közötti eltérésekről.

               1.3.A Nemzetközi Polgári Repülési Szervezet tervezett jogi aktusa

               Az ICAO a Covid19-világjárványra reagálva adta ki az AN 11/55-20/50. sz. körlevelet, elsősorban azzal a céllal, hogy koherens információkat szerezzen az államok által annak érdekében tett intézkedésekről, hogy a szolgáltatók és a személyzet tanúsítványai, engedélyei és egyéb jóváhagyásai a Covid19-világjárvány alatt megtartsák érvényességüket („a Covid19-világjárvánnyal kapcsolatos ideiglenes eltérések bejelentése”).

               Az ICAO nyomatékosan arra kérte az államokat, hogy a Chicagói Egyezmény 38. cikke értelmében közöljenek minden olyan ideiglenes eltérést, amely az adott állam Covid19-világjárvánnyal összefüggő ideiglenes intézkedéseinek következménye lehet, különösen azokat, amelyek az 1. és a 6. mellékletben foglalt engedélyekkel és minősítésekkel kapcsolatosak. Az államoknak azt is közölniük kell, hogy elismerik-e, illetve elfogadják-e a többi állam által a Covid19-világjárvánnyal kapcsolatban alkalmazott ideiglenes eltérések által érintett minősítések és engedélyek érvényességét.

               Annak érdekében, hogy minden államnak és érdekelt félnek segítséget nyújtson, az ICAO létrehozott egy nyilvános weboldalt a Covid19-világjárvánnyal összefüggő üzemeltetésbiztonsági intézkedések számára. Minden államnak törekednie kell arra, hogy használja ezt a weboldalt és tájékoztassa az ICAO-t az adott országban bekövetkező legújabb fejleményekről.

               Az ICAO elismeri, hogy a maximális rugalmasság biztosítása mellett garantálni kell a Chicagói Egyezmény betartását. Ebben a tekintetben az államok nem feledkezhetnek meg az egyezmény 38. cikke szerinti kötelezettségükről, miszerint minden esetleges eltérést be kell jelenteniük az ICAO-nak.

               Az ICAO titkársága az ezen időszak alatt alkalmazott ideiglenes eltérések bejelentésének és terjesztésének megkönnyítése érdekében létrehozott és próbaképpen 2021. március 31-ig fenntart egy alrendszert a Covid19-világjárvány nyomán kialakult rendkívüli helyzettel összefüggő eltérések számára, amely az eltérések elektronikus bejelentésére (EFOD) szolgáló kezelőfelületen keresztül érhető el.

               2.Az Unió által képviselendő álláspont

               2.1.Az ICAO AN 11/55-20/50 sz. körlevele és a meglévő uniós szabályok közötti kapcsolat

               Az ICAO AN 11/55-20/50. sz. körlevele a Chicagói Egyezmény 1. és 6., a személyzetet és a légi üzemeltetőket érintő vonatkozásokat tartalmazó mellékletében foglaltaktól való, a Covid19-világjárvánnyal kapcsolatos ideiglenes eltérésekről szól.

               A Chicagói Egyezmény 1. melléklete – „A személyzet szakszolgálati engedélyei” – szabványokat és ajánlott gyakorlatokat ír elő a hajózó személyzet, a légiforgalmi irányítók, a légiforgalmi állomásüzemeltetők, a légijármű-szerelők és a repülésüzemi tisztek szakszolgálati engedélyeire vonatkozóan. E szabályok értelmében az engedély kérelmezőjének teljesítenie kell bizonyos, az elvégzendő feladatok összetettségével arányos követelményeket. Ezek a követelmények tükröződnek az uniós jogszabályokban, azaz a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról szóló, 2018 július 4-i (EU) 1139/2018 európai parlamenti és tanácsi rendeletben,
                  1
                valamint a kapcsolódó végrehajtási és felhatalmazáson alapuló jogi aktusokban
                  2
               . Az 1178/2011/EU bizottsági rendelet például a polgári légi közlekedésben foglalkoztatott személyekhez kapcsolódó egyedi követelményeket és eljárásokat állapít meg és meghatározza a személyzet szakszolgálati engedélyeire, valamint repülőorvosi vizsgálatára és egészségügyi alkalmassági vizsgálatára vonatkozó korlátozásokat és határidőket (azaz az I. melléklet FCL részében és a IV. melléklet MED részében foglalt rendelkezések). A Covid19-világjárvány súlyos következményei miatt – például azért, mert egyáltalán nem vagy csak korlátozott mértékben lehetett igénybe venni a repülőorvos szakértők vagy a repülőorvosi központok szolgáltatásait – több tagállam ideiglenesen 4 hónapra hosszabbította meg az orvosi minősítések érvényességét, miközben az ICAO által elfogadott vonatkozó szabványok és ajánlott gyakorlatok maximum 45 napos időszakot írnak elő az újbóli orvosi vizsgálat elvégzésére és az orvosi minősítés meghosszabbítására vonatkozóan. Néhány tagállam a pilóta-szakszolgálati engedélyekre is alkalmazza az érvényesség meghosszabbítását – 4 és 8 hónap közötti időtartamra –, ha a pilóták nem tudnak időben repülésszimulátorhoz eljutni és hozzáférni, hogy teljesíthessék a szükséges szinten tartó képzésre és ellenőrzésre vonatkozó követelményeket.

               A személyzet szakszolgálati engedélyei érvényességének meghosszabbítása azon engedélyekre vonatkozik, amelyek a 2020. március 1. és 2020. október 31. közötti referencia-időszakban járnak le.

               A Chicagói Egyezmény 6. mellékletének – „Légi jármű üzemeltetése” – célja, hogy a nemzetközi légi közlekedésben részt vevő légi járművek üzemeltetésére vonatkozó egységesített szabályokat hozzon létre. Az említett nemzetközi követelményeket uniós szinten az (EU) 2018/1139 rendelet, az 1178/2011/EU bizottsági rendelet és a 965/2012/EU bizottsági rendelet
                  3
                tartalmazza. A Covid19-világjárvány a kereskedelmi légi szállítási műveletek jelentős visszaeséséhez vezetett, aminek következtében nehézséget jelentett olyan helyekre eljutni, ahol megfelelő repülésszimulátorok állnak rendelkezésre. Emiatt sok pilóta nem tudta teljesíteni a 965/2012/EU bizottsági rendelet III. mellékletének (ORO rész) ORO.FC.100 pontjában és az 1178/2011/EU bizottsági rendelet I. mellékletének (FCL rész) FCL.060 pontjában megállapított, a közelmúltbeli tapasztalatra vonatkozó követelményeket.

               Az ICAO által elfogadott szabványok és ajánlott gyakorlatok előírják, hogy az üzemeltető csak akkor jelölheti ki a parancsnokot vagy a másodpilótát egy repülőgéptípus repülési kezelőszerveinek működtetésére felszállás és leszállás idejére, ha a szóban forgó pilóta a megelőző 90 nap folyamán legalább 3 alkalommal kezelte az adott repülőgéptípus repülési kezelőszerveit felszállás és leszállás alkalmával. A Covid19-világjárvány által az üzemeltetés tekintetében előidézett súlyos akadályok miatt a pilótáknak és a személyzet tagjainak korlátozott lehetőségeik vannak a közelmúltbeli tapasztalatra vonatkozó követelmény teljesítésére. Ebből a célból és annak lehetővé tétele érdekében, hogy a személyzet tagjai repülhessenek a légiközlekedési tevékenységek újrakezdésekor, a tagállamok e szabály alóli mentesítéseket alkalmaznak annak előírásával, hogy az üzemeltetők végezzenek kockázatértékelést, hogy megállapítsák, hogy a repülési feladatokat huzamosabb ideig nem ellátó személyzet esetében mennyire valószínű és potenciálisan milyen mértékű lehet az alkalmassági szint csökkenése. A tagállamok megfelelő, az azonosított kockázatokat minimalizáló kockázatcsökkentő intézkedéseket is előírnak, a teljes hajózó személyzetre vonatkozó egy vagy több üzemeltetési korlátozás alkalmazásával (pl. a legnagyobb megengedett oldalszélre vonatkozó érték csökkentése, magasabb megközelítési minimum értékek alkalmazása, a kifutópályára vonatkozó megengedett körülmények korlátozása, az automatikus leszálló rendszer bekapcsolása, ha a repülőgép rendelkezik ilyennel).

               Az említett üzemeltetési szabályok alóli mentesítések a 2020. március 1. és 2020. október 31. közötti referencia-időszakban történő műveletekre vonatkoznak, és maximum 8 hónapos időszakra szólnak.

               Az ICAO-szabályoktól való, fent említett eltérések az (EU) 2018/1139 rendelet 71. cikkének alkalmazásából következnek, amely bizonyos rugalmasságot biztosít a tagállamok számára, lehetővé téve számukra, hogy mentesítést adjanak az (EU) 2018/1139 rendeletben, valamint a hozzá kapcsolódó végrehajtási és felhatalmazáson alapuló jogi aktusokban meghatározott követelmények alól – az alapvető követelmények kivételével – előre nem látható kényszerítő körülmények vagy az üzemben tartással kapcsolatos sürgős igények esetén és az említett cikkben megállapított feltételek mellett. Az egyik feltétel az, hogy a mentesítés hatálya és időtartama a feltétlenül szükséges mértékre korlátozódjon. Ilyen esetben az érintett tagállamnak az (EU) 2018/1139 rendelet 74. cikke alapján létrehozott adattár útján haladéktalanul értesítenie kell a Bizottságot, az Ügynökséget (EASA) és a többi tagállamot az adott mentesítésről, annak időtartamáról és indokáról, valamint – adott esetben – a szükségessé vált és alkalmazott kockázatcsökkentő intézkedésekről. A Covid19-világjárvány súlyos következményeivel kapcsolatban több tagállam alkalmazta ezt a mechanizmust, ami az ICAO-szabályoktól való eltérésekhez vezetett. Ez a tanácsi határozat figyelembe veszi a 71. cikk szerinti mentesítéseket a Chicagói Egyezmény 1. és 6. mellékletével kapcsolatos eltéréseknek az Unió által az ICAO-nak történő bejelentése céljából.

               2.2.Az Unió által képviselendő álláspont

               Az ICAO-nak bejelentendő eltérések a Chicagói Egyezmény 1. és 6., a személyzetet és a légi üzemeltetőket érintő vonatkozásokat tartalmazó mellékletével kapcsolatosak, amint ezt az e határozat mellékletében található táblázat ismerteti, és ezzel kapcsolatban minden egyes tagállami bejelentés további részleteket tartalmaz az (EU) 2018/1139 rendelet 71. cikke alapján alkalmazott egyedi mentesítéssel összhangban.

               A harmadik országok által kiadott, a Covid19-világjárvánnyal kapcsolatos ideiglenes intézkedések által érintett minősítések és engedélyek érvényességének elismerése vagy elfogadása tekintetében a harmadik országbeli üzemeltetők légiközlekedési tevékenységére vonatkozó műszaki követelményeknek és igazgatási eljárásoknak a rögzítéséről szóló 452/2014/EU rendelet
                  4
                alkalmazandó. Általános szabály, hogy a 452/2014/EU rendelet melléklete ART 200. pontjának d) alpontja szerint az EASA a tagállamokkal konzultálva azonosítja azon ICAO-előírásokat, amelyekre vonatkozóan kockázatcsökkentő intézkedéseket fogadhat el abban az esetben, ha az üzemeltető állama vagy a lajstromozó állam bejelentette az eltérést az ICAO-nak. Az Ügynökség akkor fogadja el a kockázatcsökkentő intézkedéseket, ha meggyőződött arról, hogy azok alkalmazása egyenértékű biztonsági szintet garantál azzal, amelyet a bejelentett eltéréssel érintett előírás biztosítana. Ahogy azt az AN 11/55 20/50. sz. körlevélben kérte, az ICAO-t tájékoztatni kell a vonatkozó uniós jogi aktusoknak a harmadik országok által bevezetett eltérések elismerése tekintetében történő alkalmazásáról, amint azt az e határozat mellékletében szereplő táblázat utolsó oszlopa feltünteti.

               Az Unió által az AN 11/55 20/50. sz. körlevélre válaszul az ICAO-ban képviselendő álláspont az, hogy a Covid19-világjárvánnyal kapcsolatos ideiglenes intézkedések miatt a Chicagói Egyezmény 1. és 6. melléklete tekintetében alkalmazott eltéréseket be kell jelenteni, amely eltérések az e határozat mellékletében szereplő táblázatban vannak felsorolva, és amelyekről minden egyes bejelentő tagállam további részleteket közöl az (EU) 2018/1139 rendelet 71. cikke alapján alkalmazott egyedi mentesítésével összhangban.

               3.Jogalap

               3.1.Eljárási jogalap

               4.1.1.Általános elvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               Az EUMSZ 218. cikkének (9) bekezdése attól függetlenül alkalmazandó, hogy az Unió tagja-e a szervnek vagy részes fele-e a megállapodásnak
                  5
               .

               A „joghatással bíró jogi aktus” fogalmába beletartoznak a nemzetközi jognak a szóban forgó szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”.
                  6

               4.1.2.A jelen esetre történő alkalmazás

               A Nemzetközi Polgári Repülési Szervezet Tanácsa egy megállapodás, mégpedig a Chicagói Egyezmény által létrehozott szerv.

               Az ICAO Tanács a Chicagói Egyezmény 54. cikkének megfelelően nemzetközi szabványokat és ajánlott gyakorlatokat fogad el, amelyek a Chicagói Egyezmény mellékleteit képezik. Ezek joghatással bíró jogi aktusok. E jogi aktusok bizonyos joghatásai az eltérésekről szóló bejelentések benyújtásától és a bejelentések feltételeitől függhetnek. Ezért az ilyen bejelentésekkel kapcsolatos uniós álláspont elfogadása az EUMSZ 218. cikke (9) bekezdésének hatálya alá tartozik.

               Az ICAO AN 11/55-20/50. sz. körlevelére válaszul bejelentendő eltérések kihatnak a Chicagói Egyezmény alapján meghatározott szabványok által kifejtett joghatásokra.

               Ezek a joghatások az uniós szabályok – konkrétan az (EU) 2018/1139 rendelet, az 1178/2011/EU bizottsági rendelet, az 1321/2014/EU bizottsági rendelet és a 965/2012/EU bizottsági rendelet – által jelentős részben lefedett tárgykörhöz tartoznak. Ez azt jelenti, hogy az Unió az EUMSZ 3. cikke (2) bekezdésének megfelelően kizárólagos külső hatáskörrel rendelkezik ebben a kérdésben.

               Mivel ezek az intézkedések – jóllehet csak ideiglenesek – az ICAO által elfogadott szabványoktól és ajánlott gyakorlatoktól való eltérésekhez vezetnek, szükség van az uniós álláspontra. Minden tagállamnak be kell jelentenie a Chicagói Egyezmény 1. mellékletében foglalt, a személyzet szakszolgálati engedélyeinek meghosszabbított érvényességi ideje miatti eltéréseket és a Chicagói Egyezmény 6. melléklete – „Légi jármű üzemeltetése” – szerinti szabványoktól és ajánlott gyakorlatoktól való eltéréseket a Chicagói Egyezmény 38. cikkének megfelelően.

               A tervezett jogi aktus nem egészíti ki és nem is módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2. Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös közlekedéspolitikával kapcsolatos.

               Ezért a javasolt határozat anyagi jogalapja az EUMSZ 100. cikkének (2) bekezdése.

               4.3. Következtetés

               A javasolt határozat jogalapja ezért az EUMSZ 100. cikkének (2) bekezdése, összefüggésben az EUMSZ 218. cikkének (9) bekezdésével.

               2020/0120 (NLE)

               Javaslat

               A TANÁCS HATÁROZATA

               az Európai Unió által a Nemzetközi Polgári Repülési Szervezetben a nemzetközi polgári repülésről szóló egyezmény 1. és 6. mellékletében foglaltaktól való, a Covid19-világjárvánnyal kapcsolatos eltérések bejelentése vonatkozásában képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A nemzetközi polgári repülésről szóló egyezmény (a továbbiakban: Chicagói Egyezmény), amely a nemzetközi légi közlekedést szabályozza, 1947. április 4-én lépett hatályba. Az egyezmény létrehozta a Nemzetközi Polgári Repülési Szervezetet (ICAO).

               (2)A tagállamok a Chicagói Egyezmény szerződő államai és az ICAO tagjai, az Unió pedig megfigyelői státusszal rendelkezik bizonyos ICAO-szervekben.

               (3)A Chicagói Egyezmény 54. cikke értelmében az ICAO Tanács nemzetközi szabványokat és ajánlott gyakorlatokat (SARP) fogadhat el.

               (4)A Chicagói Egyezmény 38. cikke értelmében bármely olyan állam, amely úgy ítéli meg, hogy egy nemzetközi szabványt vagy eljárást nem képes minden tekintetben betartani, illetve saját szabályozását vagy gyakorlatát teljes mértékben összhangba hozni egy nemzetközi szabvánnyal vagy eljárással, vagy amely a nemzetközi szabvány által megállapított szabályoktól vagy gyakorlatoktól bármilyen szempontból eltérő szabályok vagy gyakorlatok elfogadását tartja szükségesnek, azonnal értesíti az ICAO-t a saját gyakorlata és a nemzetközi szabvány által előírt gyakorlat közötti eltérésekről.

               (5)A Chicagói Egyezmény 39. cikke értelmében amennyiben a nemzetközi légi forgalomban részt vevő személyzet orvosi minősítése nem felel meg a minimális előírásoknak, csatolni kell azon körülmények teljes felsorolását, amelyek tekintetében a minősítés nem tesz eleget az említett előírásoknak. Ebben az esetben a körülmények az orvosi minősítés érvényességi időtartamához kapcsolódó konkrét eltérésekkel kapcsolatosak.

               (6)Továbbá a Chicagói Egyezmény 40. cikke értelmében az ilyen minősítéssel rendelkező személyzet csak azon állam vagy államok engedélyével vehetne részt a nemzetközi légi forgalomban, amely(ek) területére a repülőgép belép.

               (7)Az ICAO a Covid19-világjárványra való tekintettel az eltérések elektronikus bejelentésére (EFOD) szolgáló rendszeren belül létrehozott egy alrendszert a kialakult rendkívüli helyzettel összefüggő eltérések számára, ami lehetővé teszi az államok számára a Chicagói Egyezmény 1. és 6. mellékletétől való ideiglenes eltérések bejelentését, ugyanakkor annak jelzését is, hogy milyen szabványt vagy eljárást tartanak megfelelőnek a nemzetközi műveletek megkönnyítése és a 40. cikk szerinti kötelezettségek teljesítése szempontjából.

               (8)A Chicagói Egyezmény 1. melléklete – „A személyzet szakszolgálati engedélyei” – szabványokat és ajánlott gyakorlatokat ír elő a hajózó személyzet, a légiforgalmi irányítók, a légiforgalmi állomásüzemeltetők, a légijármű-szerelők és a repülésüzemi tisztek szakszolgálati engedélyeire vonatkozóan. E szabályok értelmében az engedély kérelmezőjének előírt határidőn belül teljesítenie kell bizonyos, az elvégzendő feladatok összetettségével arányos követelményeket.

               (9)A Chicagói Egyezmény 1. mellékletében meghatározott követelmények tükröződnek az uniós jogszabályokban, azaz a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról szóló, 2018. július 4-i (EU) 2018/1139 európai parlamenti és tanácsi rendeletben,
                  7
                valamint a kapcsolódó végrehajtási és felhatalmazáson alapuló jogi aktusokban. Az 1178/2011/EU bizottsági rendelet
                  8
                melléklete például a polgári légi közlekedésben foglalkoztatott személyekhez kapcsolódó egyedi követelményeket és eljárásokat állapít meg és meghatározza a személyzet szakszolgálati engedélyeire, valamint repülőorvosi vizsgálatára és egészségügyi alkalmassági vizsgálatára vonatkozó korlátozásokat és határidőket, míg az 1321/2014/EU bizottsági rendelet
                  9
                a légi járművek és repüléstechnikai termékek, alkatrészek és berendezések folyamatos légi alkalmasságának biztosítására és az ezzel összefüggő feladatokban részt vevő szervezetek és személyek jóváhagyására vonatkozó szabályokat hozza létre.

               (10)A Covid19-világjárvány súlyos következményei miatt – például azért, mert egyáltalán nem vagy csak korlátozott mértékben lehetett igénybe venni a repülőorvos szakértők vagy a repülőorvosi központok szolgáltatásait – több tagállam ideiglenesen 4 hónapra hosszabbította meg az orvosi minősítések érvényességét, eltérve az ICAO által elfogadott vonatkozó szabványoktól és ajánlott gyakorlatoktól. Néhány tagállam a pilóta-szakszolgálati engedélyek érvényességét is meghosszabbítja – 4, maximum 8 hónappal –, ha a pilóták nem tudnak időben repülésszimulátorhoz eljutni és hozzáférni, hogy elvégezzék a szükséges képzést és ellenőrzést. Az érvényesség meghosszabbítása azon engedélyekre vonatkozik, amelyek a 2020. március 1. és 2020. október 31. közötti referencia-időszakban járnak le.

               (11)A Chicagói Egyezmény 6. melléklete – „Légi jármű üzemeltetése” – a nemzetközi légi közlekedésben részt vevő légi járművek számára egységesített üzemeltetési követelményeket ír elő, amelyek a legmagasabb szintű biztonságot és hatékonyságot biztosítják. Az említett nemzetközi követelményeket uniós szinten az (EU) 2018/1139 rendelet, az 1178/2011/EU bizottsági rendelet és a 965/2012/EU bizottsági rendelet
                  10
                tartalmazza.

               (12)A Covid19-világjárvány a kereskedelmi légi szállítási műveletek jelentős visszaeséséhez vezetett, aminek következtében nehézséget jelentett olyan helyekre eljutni, ahol megfelelő repülésszimulátorok állnak rendelkezésre. A Covid19-világjárvány által az üzemeltetés tekintetében előidézett súlyos akadályok miatt a pilótáknak és a személyzetnek tagjainak korlátozott lehetőségeik vannak a közelmúltbeli tapasztalatra vonatkozó ICAO-követelmények teljesítésére. Ezért annak lehetővé tétele érdekében, hogy a személyzet tagjai repülhessenek a légiközlekedési tevékenységek újrakezdésekor, a tagállamok a közelmúltbeli tapasztalatra vonatkozó követelmények alóli mentesítéseket alkalmaznak, és bizonyos üzemeltetési feltételek és kockázatértékelésen alapuló megfelelő kockázatcsökkentő intézkedések mellett engedélyezik a műveleteket. Az említett mentesítések a 2020. március 1. és 2020. október 31. közötti referencia-időszakban történő műveletekre vonatkoznak, és maximum nyolc hónapos időszakra szólnak.

               (13)A fent említett nemzeti intézkedéseket – amelyek eltérnek a Chicagói Egyezmény 1. és 6. mellékletében foglaltaktól – az (EU) 2018/1139 rendelet 71. cikke alapján fogadták el, amely által a tagállamok bármely természetes vagy jogi személy részére mentesítést adhatnak az adott személyre vonatkozó uniós követelmények alól – az alapvető követelmények kivételével – az e személyeket érintő, előre nem látható kényszerítő körülmények vagy e személyeknek az üzemben tartással kapcsolatos sürgős igényei esetén, amennyiben az említett cikkben megállapított összes feltétel teljesül. E rendelkezés alkalmazásában és tekintettel a Covid19-világjárvány által előidézett következményekre, több tagállamban alkalmaznak vagy kell alkalmazni az (EU) 2018/1139 rendeletben, az 1178/2011/EU rendeletben, az 1321/2014/EU rendeletben és a 965/2012/EU rendeletben megállapított uniós szabályok alóli mentességeket.

               (14)Mivel az eltérések bejelentése kihat a Chicagói Egyezmény alapján meghatározott szabványok által kifejtett joghatásokra, az ilyen bejelentéssel kapcsolatos uniós álláspont elfogadása az EUMSZ 218. cikke (9) bekezdésének hatálya alá tartozik.

               (15)Ezért helyénvaló meghatározni az Unió által az ICAO AN 11/55-20/50 sz. körlevelére válaszul képviselendő álláspontot, azaz azt, hogy a tagállamok által a Covid19-világjárvánnyal kapcsolatban alkalmazott ideiglenes üzemeltetési intézkedések miatt a Chicagói Egyezmény 1. és 6. mellékletében foglaltak tekintetében történő eltéréseket be kell jelenteni. Az uniós álláspontot azon uniós tagállamoknak kell képviselniük, amelyek az (EU) 2018/1139 rendelet 71. cikke alapján egyedi mentesítéseket fogadtak el, ami az AN 11/55-20/50 sz. körlevél tárgyát képező eltérésekhez vezetett,

               ELFOGADTA EZT A HATÁROZATOT:

               1. cikk

               Az Unió által a Nemzetközi Polgári Repülési Szervezet 2020. április 3-i AN 11/55-20/50. sz. körlevelére válaszul képviselendő álláspontot e határozat melléklete tartalmazza, és minden egyes bejelentő tagállam további részleteket közöl az (EU) 2018/1139 rendelet 71. cikke alapján alkalmazott egyedi mentesítésével összhangban.

               2. cikk

               Az 1. cikkben említett álláspontot azon uniós tagállamoknak kell képviselniük, amelyek tagjai az ICAO-nak és az (EU) 2018/1139 rendelet 71. cikke alapján egyedi mentesítéseket fogadtak el, ami az AN 11/55-20/50 sz. körlevél tárgyát képező eltérésekhez vezetett.

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács (EU) 2018/1139 rendelete (2018. július 4.) a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről, 20–28. cikk, HL L 212., 2018.8.22.

                     (2)

                        A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről, HL L 311., 2011.11.25., a Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról, HL L 362., 2014.12.17.

                     (3)

                        A Bizottság 965/2012/EU rendelete (2012. október 5.) a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról, HL L 296., 2012.10.25.

                     (4)

                        A Bizottság 452/2014/EU rendelete (2014. április 29.) a harmadik országbeli üzemeltetők légiközlekedési tevékenységére vonatkozó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről, HL L 133., 2014.5.6.

                     (5)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 64. pont.

                     (6)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (7)

                        Az Európai Parlament és a Tanács (EU) 2018/1139 rendelete (2018. július 4.) a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről, HL L 212., 2018.8.22.

                     (8)

                        A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről, HL L 311., 2011.11.25.

                     (9)

                        A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról, HL L 362., 2014.12.17.

                     (10)

                        A Bizottság 965/2012/EU rendelete (2012. október 5.) a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról, HL L 296., 2012.10.25.

    ---documentbreak---

               EURÓPAI BIZOTTSÁG
            Brüsszel, 2020.6.12.
            COM(2020) 247 final
            MELLÉKLET
            a következőhöz:
            JAVASLATA TANÁCS HATÁROZATA
            az Európai Unió által a Nemzetközi Polgári Repülési Szervezetben a nemzetközi polgári repülésről szóló egyezmény 1. és 6. mellékletében foglaltaktól való, a Covid19-világjárvánnyal kapcsolatos eltérések bejelentése vonatkozásában képviselendő álláspontról

               MELLÉKLET

               Az Európai Unió által a Covid19-világjárvánnyal kapcsolatos eltéréseknek a Nemzetközi Polgári Repülési Szervezethez történő bejelentése vonatkozásában képviselendő álláspontról

               1.A képviselendő álláspont

               Az Unió által a Nemzetközi Polgári Repülési Szervezet 2020. április 3-i AN 11/55-20/50 sz. körlevelére válaszul képviselendő álláspont az, hogy a Covid19-világjárvánnyal kapcsolatos ideiglenes intézkedések miatt a Chicagói Egyezmény 1. és 6. mellékletében foglaltak tekintetében történő eltéréseket be kell jelenteni, amely eltérések az e határozat mellékletében szereplő táblázatban vannak felsorolva, és amelyekről minden egyes bejelentő tagállam további részleteket közöl az (EU) 2018/1139 rendelet 71. cikke alapján alkalmazott egyedi mentesítésével összhangban.

               2.Részletes magyarázat

               A benyújtandó eltéréseket az alábbi táblázat mutatja, és ezeket mindegyik bejelentő tagállam tovább részletezi a 2018/1139/EU rendelet 71. cikkének megfelelő egyéni mentesség igénylésekor:

               FORMANYOMTATVÁNY A COVID19-JÁRVÁNNYAL KAPCSOLATOS IDEIGLENES ELTÉRÉSEK BEJELENTÉSÉHEZ

               Az AN/11/55-20/50. sz. körlevéllel összefüggésben az eltérések elektronikus bejelentésére (EFOD) szolgáló meglévő rendszeren belül létrejött a CORD alrendszer a minősítésekre és engedélyekre vonatkozó ICAO-szabványoktól való azon eltérések rögzítésére, amelyek a Covid19-járvány terjedése miatt bevezetett kockázatcsökkentő intézkedések következményei lehetnek.

               Tárgy

               Elismert tény, hogy a Covid19-világjárvány miatt az államoknak rugalmas megközelítést kell alkalmazniuk a szolgáltatók és a személyzet minősítései, engedélyei és jóváhagyásai érvényességének fenntartásával kapcsolatban. Ez a formanyomtatvány lehetőséget biztosít az államok számára, hogy megjelöljék az ideiglenes eltéréseket.

               Ok

               Az egyezmény 38., 39., és 40. cikkében meghatározott kötelezettségek teljesítése érdekében szükséges ilyen módon támogatni az államokat, hogy üzemeltethessenek nemzetközi járatokat olyan esetekben, amikor a minősítések és engedélyek eltérnek a mellékletekben meghatározott minimális követelményektől. Ez azt is lehetővé teszi, hogy megosszák az arra vonatkozó információkat, hogy ezen időszak alatt más államok elismerik vagy elfogadják-e a bejelentett eltéréseket.

               Időpont

               Ezek az ideiglenes intézkedések 2021. március 31-ig vannak érvényben. A határidőt felülvizsgálhatják.

               Kire vonatkozik

               Nincs korlátozva azok köre, akik kitölthetik a formanyomtatványt. A formanyomtatványt azonban kizárólag a tagállam állandó felügyeleti koordinátora, vagy a tagállam által felhatalmazott olyan felhasználó nyújthatja be, aki felel a megadott információk pontosságáért.

               Hogyan?

               A formanyomtatvány kimondottan a személyzet minősítéseire és engedélyeire vonatkozó azon követelményeket sorolja fel, amelyekkel kapcsolatban az államok úgy ítélik meg, hogy szükséges azoktól eltérniük. Az adott mellékletre történő hivatkozás és a vonatkozó követelmény az 1. és 2. oszlopban található. A további oszlopokban kitöltendő információk:

               3. oszlop: Az eltérés ismertetése.

               Itt össze kell foglalni a minősítésre és engedélyekre vonatkozó követelményektől való eltérést. Adott esetben hivatkozni kell a vonatkozó szabályozó dokumentumokra.

               4. oszlop: Megjegyzések.

               Indokolja meg, hogy miért van szükség az eltérésre, és részletezze az esetleges körülményeket és kockázatcsökkentő intézkedéseket.

               5. oszlop: Más államok eltéréseinek elfogadása.

               Itt adja meg, hogy az Ön állama elfogadja vagy elismeri-e más államok minősítéseinek és engedélyeinek érvényességét a CCRD-n keresztül benyújtott ideiglenes eltéréseik alapján. Az egyszerűség kedvéért ezt kivételként is meg lehet jelölni (mely más államok ideiglenes eltéréseit nem fogadják el), és nem kell felsorolni az összes elfogadott eltérést.

               Kérjük,  a formanyomtatványt a következő e-mail-címre küldje el:

                  ops@icao.int

               .

                        1. melléklet

                        1.2.4.4.1.

                           1.2.4.4.1.    Az orvosi minősítés érvényességének időtartamát az engedélyező hatóság saját belátása szerint legfeljebb 45 napig meghosszabbíthatja.

                           Megjegyzés.— Ajánlott az orvosi minősítés érvényessége lejáratának naptári napját évről-évre megőrizni olyan módon, hogy az aktuális orvosi minősítés lejáratát az új érvényességi időszak kezdetéhez igazítják azzal a feltétellel, hogy az orvosi vizsgálat az aktuális orvosi minősítés érvényességi idején belül, legkésőbb az annak lejáratát megelőző 45. napon megtörténik.

                        Az [állam] által kiadott 1. és 3. osztályú orvosi minősítések érvényességi ideje 4 hónappal meghosszabbodik.

                        a) Indoklás
                           Az 1. és 3. osztályú orvosi minősítéssel rendelkező, az orvosi minősítésük megújításához, és az engedély vagy minősítés biztosította jogosultságok további gyakorlásához megismételt orvosi vizsgálatra kötelezett személyek nem érik el repülőorvos-szakértőt vagy nem férnek időben hozzá a repülőorvosi központok nyújtotta szolgáltatásokhoz, hogy elvégezhessék a szükséges orvosi vizsgálatokat. Továbbá, a repülőorvos-szakértőket sok esetben az adott államban kitört Covid19-járvánnyal kapcsolatos feladatok ellátására jelölték ki. Mindez azzal jár, hogy a szóban forgó minősítések lejárnak.

                           b) Körülmények/kockázatcsökkentések
                           [Állam] előírja, hogy az 1. és 3. osztályú orvosi minősítéssel rendelkező személyek esetében akkor érvényes a könnyítés, ha a könnyítés igénylését megelőzően a vizuális minősítéseket leszámítva korlátozások nélküli, érvényes orvosi minősítéssel rendelkeznek.

                        Kattintson ide vagy érintse meg a képernyőt a szöveg megjelenítéséhez.Az uniós tagállamok által kibocsátott minősítések és engedélyek tekintetében az eltéréseket az (EU) 2018/1139 rendelet alapján automatikusan elismerik.

                        A nem uniós tagállamok által kibocsátott, a különleges (a Covid19-járvánnyal kapcsolatos) ideiglenes intézkedések révén érintett minősítések és engedélyek érvényességének elismerése tekintetében a harmadik országbeli üzemeltetők légiközlekedési tevékenységére vonatkozó műszaki követelményeket és igazgatási eljárásokat meghatározó 452/2014/EU rendelet az irányadó
                           1
                        .

                        .
                        .

                        1. melléklet

                        1.2.5.1.2.

                           1.2.5.1.2.   Az engedélyt kibocsátó szerződő országnak kell gondoskodnia arról, hogy más szerződő államok is megbizonyodhassanak az engedély érvényességéről.

                           1. megjegyzés — 2022. november 2-ig a kereskedelmi légiszállítási tevékenységben részt vevő hajózószemélyzet és a kitelepült személyzet szakmai alkalmasságának fenntartása szempontjából elégséges a szakmai készségeknek a 6. mellékletben foglaltaknak megfelelő repülési vizsgák alkalmával való bizonyítása.

                           1. megjegyzés — 2022. november 3-tól a kereskedelmi légiszállítási tevékenységben részt vevő hajózó személyzet szakmai alkalmasságának fenntartása szempontjából elégséges  a szakmai készségeknek a 6. mellékletben foglaltaknak megfelelő repülési vizsgák alkalmával való bizonyítása.

                           2. megjegyzés — 2022. november 2-ig a szakmai alkalmasság fenntartása szempontjából elégséges, ha azt a légitársaság nyilvántartásában, vagy a hajózó személyzet saját személyes repülési naplójában vagy engedélyében rögzítik.

                           2. megjegyzés — 2022. november 3-tól a szakmai alkalmasság fenntartása szempontjából elégséges, ha azt a légitársaság nyilvántartásában, vagy a hajózó személyzet illetve a kitelepült személyzet saját személyes repülési naplójában vagy engedélyében rögzítik.

                           2. megjegyzés — 2022. november 2-ig a hajózó személyzet tagjai a lajstromozó állam által megvalósíthatónak ítélt mértékben az állam által jóváhagyott repülésszimulációs oktatóeszközökön is bizonyíthatják folyamatos szakmai alkalmasságukat.

                           3. megjegyzés — 2022. november 3-tól a hajózó személyzet és a kitelepült személyzet tagjai a lajstromozó állam által megvalósíthatónak ítélt mértékben az állam által jóváhagyott repülésszimulációs oktatóeszközökön is bizonyíthatják folyamatos szakmai alkalmasságukat.

                           4. megjegyzés — Lásd a repülésszimulációs oktatóeszközök minősítési feltételeit tartalmazó kézikönyvet (9625. sz. dokumentum).

                           5. megjegyzés — A kockázatelemzési folyamat kidolgozásával kapcsolatos iránymutatáshoz lásd az állami személyzeti engedélyezési rendszer kialakítása és működtetése során alkalmazott eljárások című kézikönyvet (9379. sz. dokumentum).

                        Az [állam] által kiadott engedélyek érvényességi időtartama
                           meghosszabbítva
                           4 hónappal.
                           Ha a hosszabbítás lejáratának közeledtével a könnyítés megadásának okai továbbra is fennállnak, akkor az érvényesség időtartamát
                           akár további
                           4 hónappal meg lehet hosszabbítani.
                           Mivel a szakszolgálati engedélyhez kapcsolódó jogosítások és a kiterjesztés érvényességi időszaka megfelel a vonatkozó előírásnak (osztály, típus és műszeres jogosítás, munkahelyi kiterjesztés),
                           az
                           érvényességi időszak meghosszabbítása az alábbiakra vonatkozik:
                           1) osztály jogosítás, típus jogosítás és
                           műszeres jogosítás kiterjesztések
                           az üzemeltető repülőgépeit és helikoptereit kezelő pilóták
                           kereskedelmi pilóta szakszolgálati engedélyeiben (CPL, MPL, ATPL);
                           2) osztály jogosítás, típus jogosítás és műszeres jogosítás kiterjesztések
                           azon pilóták szakszolgálati engedélyeiben (PPL, CPL, ATPL), akik részt vesznek a nem az üzemeltető flottájába tartozó repülőgépek és helikopterek üzemeltetésében.
                           3) a légiforgalmi irányítói szakszolgálati engedélyek munkahelyi kiterjesztései.

                        a) Indoklás
                           A kereskedelmi pilóta szakszolgálati engedéllyel rendelkezők, akik számára a típus jogosítások és a műszeres jogosítások érvényességi időszakának megújításához egyaránt kötelező az engedély alkalmassági vizsgák elvégzése és
                           a vonatkozó
                           rendszeres üzemeltetői képzésekkel és
                           vizsgákkal kapcsolatos előírások teljesítése annak érdekében, hogy
                           továbbra is gyakorolhassák jogosultságaikat, nem tudnak eljutni vagy hozzáférni kellő időben a repülésszimulátorokhoz, hogy elvégezhessék a szükséges képzést és letehessék a vizsgákat. Ez a jogosításaik érvényességének lejártát eredményezné.
                           A nem az üzemeltető flottáját üzemeltető, pilóta szakszolgálati engedéllyel rendelkező személyek osztály-, típus- és műszeres jogosításai érvényességi időszakának megújításához kötelezően el kell végezniük az jártassági vizsgákat, nem tudnak eljutni vagy hozzáférni repülőgépekhez vagy repülésszimulátorokhoz
                           kellő időben, hogy elvégezhessék a szükséges repüléseket, képzést és vizsgákat.
                           A légiforgalmi irányítói szakszolgálati engedéllyel rendelkezők nehezen férnek hozzá szintetikus képzési eszközökhöz, hogy elvégezhessék a tervezett ismétlődő képzési / értékelési tevékenységeket

                           b) Körülmények/enyhítések
                           [Állam] előírja, hogy:
                           1) Az üzemeltetőn belül tevékenykedő szakszolgálati engedéllyel rendelkező személyek, akik a könnyítés igénylését megelőzően érvényes szakszolgálati engedéllyel rendelkeztek, megkapták a szükséges szinten tartó képzést, majd az azt követő értékelést – ezek feltételeit az üzemeltető biztosítja –, hogy el lehessen dönteni, hogy az adott személy rendelkezik-e a vonatkozó osztály vagy típus további üzemeltetéséhez szükséges tudásszinttel. Az értékelésnek ki kell terjednie az osztályra vagy típusra vonatkozó rendkívüli és vészhelyzeti körülmények esetén alkalmazott
                           eljárásokra is.

                           Az ismeretfelújító képzés elvégzése és a sikeres értékelés után a szakszolgálati engedélyben vagy az [állam] által kibocsátott, az engedélyhez csatolt hivatalos dokumentumban jóváhagyják az új lejárati dátumot.

                           2) Az üzemeltetőn kívül tevékenykedő szakszolgálati engedéllyel rendelkező személyek, akik a könnyítés igénylését megelőzően érvényes szakszolgálati engedéllyel rendelkeztek, érvényes oktatói jogosultsággal rendelkező oktató részéről részesültek eligazításban, hogy ezáltal felfrissíthessék az adott osztály vagy típus biztonságos üzemeltetéséhez és a vonatkozó manőverek és eljárások biztonságos végrehajtáshoz szükséges elméleti ismereteket. Az eligazításnak ki kell terjednie az osztályra vagy típusra vonatkozó rendkívüli és vészhelyzeti körülmények esetén alkalmazott eljárásokra is.

                           Az eligazítás sikeres befejezése után a szakszolgálati engedélyben vagy az [állam] által kibocsátott, az engedélyhez csatolt hivatalos dokumentumban jóváhagyják az új lejárati dátumot.

                           3) Az ATCO munkahelyi kiterjesztések esetében a léginavigációs szolgáltató (ANSP) gondoskodik arról, hogy a szintetikus képzési eszközök esetleges hozzáférhetetlensége esetén egyéb eszközökkel kezeljék a helyzetet, ilyen lehet pl. a számítógép alapú képzés vagy az ismeretfelújító képzés átütemezése a lehető legközelebbi időpontra.

                        6. melléklet – 1. rész

                        9.4.1.1.

                        9.4.    Szakképesítések

                           Megjegyzés — A több személyzetre is kiterjedő minősítések általános jellege, a vegyes flotta légi közlekedése és az üzemeltetők közötti kreditek tekintetében iránymutatáshoz lásd az állami személyzeti engedélyezési rendszer kialakítása és működtetése során alkalmazott eljárások című kézikönyvet (9379. sz. dokumentum).

                        9.4.1.    Közelmúltbeli gyakorlat — kapitány és másodpilóta

                           9.4.1.1.    Az üzemeltető csak akkor jelölheti ki a parancsnokot vagy a másodpilótát egy repülőgéptípus vagy változat repülési kezelőszerveinek működtetésére felszállás és leszállás idejére, ha a szóban forgó pilóta a megelőző 90 nap folyamán legalább három alkalommal kezelte az adott repülőgéptípus vagy ilyen célra jóváhagyással rendelkező repülésszimulátor repülési kezelőszerveit felszállás és leszállás alkalmával.

                        A kockázatelemzési értékelésétől függően [állam] által nyújtott könnyítés lehetővé teszi az egyes üzemeltetők számára, hogy a hajózó személyzet által elvégzendő feladatok elvégzésére olyan pilótát jelöljenek ki, akinek az esetében nem teljesül a közelmúltbeli gyakorlatra vonatkozó összes követelmény. A könnyítés vonatkozhat az alábbiakra:
                           a) az előírt szükséges felszállások, megközelítések és leszállások számának csökkentése; vagy
                           b) a 90 napos időszak kiterjesztése; vagy
                           c) mindkettő.

                           A könnyítések a kockázatcsökkentő intézkedésektől függenek.

                           A hajózó személyzet összeállításakor alkalmazott kritériumok különbséget tesznek a „közelmúltbeli gyakorlattal rendelkező”, a „közelmúltbeli gyakorlattal részben rendelkező” és a „közelmúltbeli gyakorlattal nem rendelkező” pilóták között.
                           A „közelmúltbeli gyakorlattal részben rendelkező” azt jelenti, hogy a pilóta végrehajtott legalább 2 felszállást, megközelítést és leszállást a megelőző 90 napban, vagy végrehajtott legalább 1 felszállást, megközelítést és leszállást a megelőző 30 napban.
                           Figyelembe veszik továbbá a pilóta (összesített, illetve a típusra vonatkozó) repülési tapasztalatát és a szakképesítését (pl. oktató).

                           A könnyítési időszak arra az időtartamra korlátozódik, amennyi ahhoz szükséges, hogy az üzemeltető kezelje a csökkentett repülési menetrend és a repülésszimulátorok nem kielégítő hozzáférhetősége miatti kialakult helyzetet.

                           Nem adható könnyítés olyan esetben, ha a hajózó személyzet egyetlen tagja sem hajtott végre tényleges vagy szimulátoron végzett repülést a megelőző 90 napban.

                        a) Indoklás
                           A Covid19-válság a kereskedelmi légiszállítási tevékenység megszűnését vagy jelentős visszaesését okozta, és nehezen voltak elérhetők azok a helyszínek, ahol megfelelő repülésszimulátorok találhatók. Ez ahhoz vezetett, hogy sok pilóta nem tud megfelelni a közelmúltbeli gyakorlatra vonatkozó követelményeknek.

                           b) Körülmények / kockázatcsökkentések
                           [Állam] előírja, hogy:

                           A könnyítés alkalmazásával kialakított hajózó személyzet összeállításakor mérlegelni kell az egyes pilóták közelmúltbeli gyakorlatát és szakképesítését, és kombinációjukat a többpilótás üzemelési környezetben.

                           Az üzemeltetőnek kockázatelemzést kell kidolgoznia annak a meghatározására, hogy a repülési feladatokat huzamosabb ideig nem ellátó személyzet esetében mennyire valószínű és potenciálisan milyen mértékű lehet az alkalmassági szint csökkenése.

                           Megfelelő kockázatcsökkentő intézkedéseket kell kidolgozni és alkalmazni, egy vagy több, a teljes hajózó személyzetre vonatkozó üzemeltetési korlátozással csökkenteni a megterheléssel járó helyzeteknek való kitettséget (pl. csökkenteni a legnagyobb megengedett oldalszélre vonatkozó értéket, magasabb megközelítési minimum értékeket alkalmazni, korlátozni a kifutópályára vonatkozó megengedett körülményeket, bekapcsolni az automatikus leszálló rendszert, ha a repülőgép rendelkezik ilyennel).

                        Kattintson vagy bökjön ide a szöveg megjelenítéséhez.

                        Az uniós tagállamok által kibocsátott képesítések és engedélyek tekintetében az (EU) 2018/1139 rendelet alapján az eltéréseket automatikusan elismerik.

                        A nem uniós államok által kibocsátott, a különleges (a Covid19-járvánnyal kapcsolatos) ideiglenes intézkedések révén érintett minősítések és engedélyek érvényességének elismerése tekintetében a harmadik országbeli üzemeltetők légiközlekedési tevékenységére vonatkozó műszaki követelményeket és igazgatási eljárásokat meghatározó 452/2014 rendelet az irányadó.

                        6. melléklet – 1. rész

                        9.4.2.1.

                        9.4.2.    Közelmúltbeli gyakorlat — tehermentesítő másodpilóta

                           9.4.2.1.    Az üzemeltető csak akkor jelölhet ki egy pilótát tehermentesítő másodpilóta feladatkörre egy repülőgéptípusra vagy változatra, ha a szóban forgó pilóta a megelőző 90 nap folyamán:

                           a)
                              kapitányként, másodpilótaként vagy tehermentesítő másodpilótaként végzett szolgálatot ugyanilyen típusú repülőgépen; vagy

                           b)
                              rendkívüli és vészhelyzeti körülmények esetén alkalmazott eljárásokat is tartalmazó repülési ismeretfelújító képzésen vett részt ugyanilyen típusú repülőgépen vagy ilyen típusra jóváhagyással rendelkező repülésszimulátoron, és gyakorolta a megközelítési és leszállási eljárásokat olyan módon, hogy a megközelítési és leszállási eljárásokat a repülőgépet nem irányító pilótaként végezte.

                        A 9.4.1.1. könnyítés alkalmazható a 9.4.2.1. szakaszban meghatározott könnyítés esetében, mert a teljes hajózó személyzet összetételére vonatkozik.

                        6. melléklet – 1. rész

                        9.4.4.1.

                        9.4.4.    Pilóta jártassági vizsgák

                           9.4.4.1.    Az üzemeltetőnek biztosítania kell, hogy a repülőgép-vezetési készségeket és a vészhelyzeti eljárások végrehajtását olyan módon ellenőrizzék, hogy ezeket a pilóta az adott repülőgéptípus összes típusán vagy változatán bizonyítsa. Ha a műveletet műszeres repülési szabályok alapján hajtják végre, akkor az üzemeltetőnek biztosítania kell, hogy a pilóta az ilyen repülési szabályok melletti alkalmasságát az üzemeltető vizsgáztató pilótája, vagy az üzemeltető államának egy képviselője előtt bizonyítsa. Ezeket a készségellenőrzéseket tetszőleges időpontokban, 1 éven belül kétszer kell elvégezni. Két hasonló, és egymáshoz képest 4 hónapon belül elvégzett ellenőrzés önmagában nem teljesíti ezt a feltételt.

                           1. megjegyzés — Az ellenőrzések azon részeinél, amelyek esetében ezt kimondottan engedélyezik, az üzemeltető állama által jóváhagyott repülésszimulációs oktatóeszközöket lehet használni.

                           2. megjegyzés — Lásd a repülésszimulációs oktatóeszközök minősítési követelményeiről szóló kézikönyvet (9625. sz. dokumentum).

                        Az üzemeltető által végzett
                           készségellenőrzések érvényességi idejét minden pilóta esetében [állam] 4 hónappal meghosszabbítja.
                           Ha a hosszabbítás lejáratának közeledtével
                           [állam] úgy ítéli meg, hogy
                           a felmentés megadásának okai
                           továbbra is fennállnak, akkor az
                           érvényesség időtartamot
                           akár további
                           4 hónappal meg lehet hosszabbítani.

                        a) Indoklás:
                           A Covid19-járvány
                           drasztikus utazási korlátozásokat okozott. A legtöbb uniós állam
                           határainak
                           lezárása
                           korlátozta az üzemeltetők
                           azon képességét, hogy évente kétszer elvégezzék a pilóták készségellenőrzését
                           repülésszimulátorokon. Az ilyen ellenőrzések repülőgépen történő elvégzése nem mindig lehetséges, és ez bizonyos esetekben a könnyítésekkel összefüggésbe hozhatóknál is nagyobb kockázattal járhat.

                           b) Körülmények / kockázatcsökkentések
                           [Állam] előírja, hogy a pilóták ismeretfelújító képzésen vegyenek részt, ezt kövesse egy értékelés – ezek feltételeit az üzemeltető biztosítja –, hogy el lehessen dönteni, hogy az adott személy továbbra is rendelkezik-e a hajózó személyzet tagjaként végzett szolgálathoz szükséges tudásszinttel. Az értékelésnek ki kell terjednie az osztályra vagy típusra vonatkozó rendkívüli és vészhelyzeti körülmények esetén alkalmazott eljárásokra is.

                        Az uniós tagállamok által kibocsátott minősítések és engedélyek tekintetében az (EU) 2018/1139 rendelet alapján az eltéréseket automatikusan elismerik.

                        A nem uniós államok által kibocsátott, a különleges (a Covid19-járvánnyal kapcsolatos) ideiglenes intézkedések révén érintett minősítések és engedélyek érvényességének elismerése tekintetében a harmadik országbeli üzemeltetők légiközlekedési tevékenységére vonatkozó műszaki követelményeket és igazgatási eljárásokat meghatározó 452/2014 rendelet az irányadó.

                        6. melléklet – 2. rész

                        3.9.4.2.

                        3.9.4.2.    Közelmúltbeli gyakorlat — kapitány

                        Az üzemeltető csak akkor jelölhet ki egy pilótát kapitány feladatkörre egy repülőgéptípusra, ha a szóban forgó pilóta a megelőző 90 nap folyamán végrehajtott legalább 3 felszállást és leszállást ugyanezen a repülőgéptípuson, vagy erre a célra jóváhagyással rendelkező repülésszimulátoron.

                        A 9.4.1.1. könnyítés alkalmazható a 3.9.4.2. szakaszban meghatározott könnyítés esetében, mert a teljes hajózó személyzet összetételére vonatkozik

                        6. melléklet – 2. rész

                        3.9.4.3.

                        3.9.4.3.    Közelmúltbeli gyakorlat — másodpilóta

                        Az üzemeltető csak akkor jelölhet ki egy pilótát másodpilóta feladatkörre egy repülőgéptípusra a repülési kezelőszervek működtetésére felszállás és leszállás idejére, ha a szóban forgó pilóta a megelőző 90 nap folyamán végrehajtott legalább 3 felszállást és leszállást ugyanezen a repülőgéptípuson, vagy erre a célra jóváhagyással rendelkező repülésszimulátoron.

                        A 9.4.1.1. könnyítés alkalmazható a 3.9.4.3. szakaszban meghatározott könnyítés esetében, mert a teljes hajózó személyzet összetételére vonatkozik

                        6. melléklet – 3. rész

                        7.4.1.1.

                        7.4.    Szakképesítések

                           Megjegyzés. — A több személyzetre is kiterjedő minősítések általános jellege, a vegyes flotta légi közlekedése és az üzemeltetők közötti kreditek tekintetében iránymutatáshoz lásd az állami személyzeti engedélyezési rendszer kialakítása és működtetése során alkalmazott eljárások című kézikönyvet (9379. sz. dokumentum).

                        7.4.1.    Közelmúltbeli gyakorlat — kapitány és másodpilóta

                           7.4.1.1.     Az üzemeltető csak akkor jelölheti ki a parancsnokot vagy a másodpilótát egy helikoptertípus vagy változat repülési kezelőszerveinek működtetésére felszállás és leszállás idejére, ha a szóban forgó pilóta a megelőző 90 nap folyamán legalább 3 alkalommal kezelte az adott helikoptertípus vagy ilyen célra jóváhagyással rendelkező repülésszimulátor repülési kezelőszerveit felszállás és leszállás alkalmával.

                        Nem alkalmazandó

                        6. melléklet – 3. rész

                        7.4.3.1.

                        7.4.3.    Pilóta jártassági vizsgák

                           7.4.3.1.    Az üzemeltetőnek biztosítania kell, hogy a helikopter-vezetési készségeket és a vészhelyzeti eljárások végrehajtását olyan módon ellenőrizzék, hogy ezeket a pilóta az adott helikoptertípus összes típusán vagy változatán bizonyítsa. Ha a műveletet műszeres repülési szabályok (IFR) alapján hajtják végre, akkor az üzemeltetőnek biztosítania kell, hogy a pilóta az ilyen repülési szabályok melletti alkalmasságát az üzemeltető vizsgáztató pilótája, vagy az üzemeltető államának egy képviselője előtt bizonyítsa. Ezeket a készségellenőrzéseket tetszőleges időpontokban, egy éven belül kétszer kell elvégezni. Két hasonló, és egymáshoz képest 4 hónapon belül elvégzett ellenőrzés önmagában nem teljesíti ezt a feltételt.

                           1. megjegyzés — Az ellenőrzések azon részeinél, amelyek esetében ezt kimondottan engedélyezik, az üzemeltető állama által jóváhagyott repülésszimulációs oktatóeszközöket lehet használni.

                           2. megjegyzés — Lásd a repülésszimulációs oktatóeszközök minősítési követelményeiről szóló kézikönyvet (9625. sz. dokumentum), II. kötet – Helikopterek.

                        Az üzemeltető által végzett
                           készségellenőrzések érvényességi idejét
                           minden pilóta esetében
                           [állam] meghosszabbítja
                           4 hónappal.

                           Ha a hosszabbítás lejáratának közeledtével
                           [az állam / X,Y,Z állam]
                            úgy ítéli meg, hogy
                           a felmentés megadásának okai
                           továbbra is fennállnak, akkor az
                           érvényesség időtartamot
                           akár további
                           4 hónappal meg lehet hosszabbítani.

                          a) Indoklás:
                           A Covid19-járvány
                           drasztikus utazási korlátozásokat
                           okozott. A legtöbb uniós állam
                           határainak
                           lezárása
                           korlátozta az üzemeltetők
                           azon képességét, hogy
                           évente kétszer elvégezzék a pilóták készségellenőrzését
                           repülésszimulátorokon.
                           Az ilyen ellenőrzések
                           repülőgépen történő elvégzése nem mindig lehetséges, és
                           ez bizonyos esetekben
                           a könnyítésekkel összefüggésbe hozhatóknál is nagyobb
                           kockázatokkal járhat.

                           b) Körülmények / kockázatcsökkentések
                           [Állam] előírja, hogy a pilóták
                           ismeretfelújító képzésen vegyenek részt,
                           ezt kövesse egy értékelés – ezek feltételeit az üzemeltető biztosítja –,
                           hogy el lehessen dönteni, hogy
                           az adott személy továbbra is rendelkezik-e
                           a hajózó személyzet tagjaként végzett szolgálathoz szükséges
                           tudásszinttel. Az értékelésnek
                           ki kell terjednie az osztályra vagy típusra vonatkozó
                           rendkívüli és vészhelyzeti körülmények esetén alkalmazott eljárásokra is.

                        Az uniós tagállamok által kibocsátott minősítések és engedélyek tekintetében az (EU) 2018/1139 rendelet alapján az eltéréseket automatikusan elismerik.

                        A nem uniós államok által kibocsátott, a különleges (a Covid19-járvánnyal kapcsolatos) ideiglenes intézkedések révén érintett minősítések és engedélyek érvényességének elismerése tekintetében a harmadik országbeli üzemeltetők légiközlekedési tevékenységére vonatkozó műszaki követelményeket és igazgatási eljárásokat meghatározó 452/2014/EU rendelet az irányadó.

                        1. melléklet

                        1.2.9.

                        1.2.9. Nyelvismeret

                        1.2.9.1. 2022. november 2-ig a repülőgép, léghajó, helikopter és helyből felszálló repülőgép pilótáknak, légiforgalmi

                        Irányítóknak és légiforgalmi állomás üzemeltetőknek

                        bizonyítaniuk kell, hogy beszélik és

                        megértik a rádióforgalmazásban használt nyelvet az

                        1. függelékben meghatározott nyelvismereti előírásoknak megfelelően.

                        1.2.9.1. 2022. november 3-tól a repülőgép, léghajó,

                        helikopter és helyből felszálló repülőgép pilótáknak; repülőgép,

                        léghajó, helikopter és helyből felszálló repülőgép vagy szabadon repülő

                        ballon távpilótáknak; légiforgalmi irányítóknak; légiforgalmi állomás üzemeltetőknek bizonyítaniuk kell,

                        hogy beszélik és megértik

                        a rádióforgalmazásban használt nyelvet az

                        1. függelékben meghatározott

                        nyelvismereti előírásoknak megfelelően.

                        1.2.9.2. Ajánlás.— Hajózó mérnököknek,

                        vitorlázó repülő és szabadon repülő ballon pilótáknak

                        beszélniük és érteniük kell

                        a rádióforgalmazásban használt nyelvet.

                        1.2.9.3. A fedélzeti rádiót használó

                        hajózó navigátoroknak

                        bizonyítaniuk kell, hogy beszélik és értik

                        a rádióforgalmazásban használt

                        nyelvet.

                        1.2.9.4. Ajánlás.— A fedélzeti rádiót használó hajózó navigátoroknak

                        bizonyítaniuk kell, hogy beszélik és értik

                        a rádióforgalmazásban használt nyelvet

                        1. függelékben meghatározott

                        nyelvismereti előírásoknak

                        megfelelően.

                        1.2.9.5. 2022. november 2-ig a

                        repülőgép, léghajó, helikopter és

                        helyből felszálló repülőgép pilóták, légiforgalmi irányítók

                        és légiforgalmi állomás üzemeltetők nyelvismeretét, akik

                        szakértői (6.) szint alatti nyelvismeretről tesznek bizonyságot,

                        hivatalból, az egyéni nyelvismereti szintnek megfelelő gyakorisággal

                        értékelni

                        kell.

                        1.2.9.5. 2022. november 3-tól a

                        repülőgép, léghajó, helikopter és

                        helyből felszálló repülőgép pilóták; repülőgép, léghajó, vitorlázó repülőgép,

                        forgószárnyú repülőgép, helyből felszálló repülőgép vagy ballon

                        távpilóták; légiforgalmi irányítók; és légiforgalmi

                        állomás üzemeltetők nyelvismeretét, akik

                        szakértői (6.) szint alatti nyelvismeretről tesznek bizonyságot, hivatalból

                        értékelni kell,

                        az egyéni nyelvismereti szintnek megfelelő gyakorisággal.

                        1.2.9.6. Ajánlás.— 2022. november 2-ig

                        a repülőgép,

                        léghajó, helikopter és helyből felszálló repülőgép pilóták,

                        a fedélzeti rádiót használó hajózó navigátorok,

                        légiforgalmi irányítók

                        és

                        légiforgalmi állomás üzemeltetők nyelvismeretét, akik

                        szakértői (6.) szint alatti nyelvismeretről tettek bizonyságot,

                        hivatalból értékelni kell,

                        az egyéni nyelvismereti szintnek megfelelő gyakorisággal,

                        az alábbiak szerint:

                        a) Az operatív (4.) szintű nyelvismeretről bizonyságot tett személyekét

                         legalább háromévente; valamint

                        b) a

                        bővített (5.) szintű nyelvismeretről bizonyságot tett személyek nyelvismeretét

                        legalább ötévente értékelni kell.

                        1. megjegyzés — Hivatalos értékelés nem szükséges

                        olyan jelentkezők esetében, akik szakértői

                        nyelvismeretről tettek bizonyságot, akik pl. anyanyelvi, illetve nagyon magas szintű nem anyanyelvi nyelvismerettel rendelkeznek, és

                        a nemzetközi légiforgalmi közösség számára érthető

                        dialektusban vagy akcentussal

                        beszélnek.

                        2. megjegyzés — Az 1.2.9. pont előírásai

                        a 10. melléklet II. kötetének 5. fejezetére hivatkoznak, ahol a

                        a rádióforgalmazásban használt nyelv

                        az állomás által a földön egyébként használt nyelv,

                        vagy az angol. A gyakorlatban

                        előfordulnak olyan helyzetek, amikor a hajózó személyzet tagjainak

                        kizárólag az állomáson a földön általában használt nyelven kell

                        tudniuk beszélni.

                        1.2.9.6. Ajánlás — 2022. november 3-tól

                        a repülőgép,

                        léghajó, helikopter és helyből felszálló repülőgép pilóták,

                        repülőgép, léghajó, vitorlázó repülőgép, forgószárnyas és helyből felszálló repülőgép

                        vagy szabadon repülő ballon távpilóták; a fedélzeti rádiót használó

                        hajózó

                        navigátorok; légiforgalmi irányítók; és légiforgalmi

                        állomás üzemeltetők nyelvismeretét, akik

                        szakértői (6.) szint alatti nyelvismeretről tettek bizonyságot, hivatalból értékelni kell az egyéni nyelvismereti szintnek megfelelő gyakorisággal,

                        az alábbiak szerint:

                        a)

                        Az operatív (4.) szintű nyelvismeretről bizonyságot tett személyekét legalább háromévente; valamint

                        a) a bővített (5.) szintű nyelvismeretről bizonyságot tett személyekét

                        legalább hatévente.

                        1. megjegyzés — Hivatalos értékelés nem

                        szükséges

                        olyan jelentkezők esetében, akik szakértői

                        nyelvismeretről tettek bizonyságot, akik pl. anyanyelvi, illetve nagyon magas szintű nem anyanyelvi nyelvismerettel rendelkeznek, és

                        a nemzetközi légiforgalmi közösség számára érthető

                        dialektusban vagy akcentussal

                        beszélnek.

                        2. megjegyzés — Az 1.2.9. pont előírásai a 10. melléklet II. kötetének 5. fejezetére hivatkoznak, ahol

                        a rádióforgalmazás során használt nyelv

                        az állomás által a földön egyébként használt nyelv,

                        vagy az angol.

                        A gyakorlatban előfordulnak helyzetek, amikor

                        a hajózó személyzet

                        és a kitelepült hajózó személyzet tagjainak kizárólag

                        az állomás által a földön egyébként használt nyelven kell tudniuk

                        beszélni.

                        A lejáró nyelvismereti kiterjesztéssel rendelkező, a szakértői (6.) szint alatti nyelvismeretről bizonyságot tevő repülőgép és helikopter szakszolgálati engedéllyel rendelkező személyek nyelvismeretének hivatalos értékelésére megszabott időtartamot [állam] 8 hónappal meghosszabbítja.

                        A lejáró nyelvismereti kiterjesztéssel rendelkező légiforgalmi irányítók nyelvismeretének hivatalos értékelésére megszabott időtartamot [állam] 4 hónappal meghosszabbítja.

                        Ha a hosszabbítás lejáratának közeledtével a felmentés megadásának okai továbbra is fennállnak, akkor az érvényesség időtartamát

                        akár további

                        4 hónappal meg lehet hosszabbítani.

                        a)a) Indoklás

                        b)A Covid19-járvány drasztikus utazási korlátozásokat okozott, és a legtöbb ország határait lezárták.

                        c)Ennek következtében a pilóták és légiforgalmi irányítók nem férnek hozzá időben a vizsgalehetőségekhez, hogy megújítsák nyelvismereti kiterjesztésüket.

                        d)Emiatt a nyelvismereti kiterjesztésük lejárna.

                        e)b) Körülmények / kockázatcsökkentések

                        f)

                        g)[Állam] előírja, hogy:

                        h)

                        i)A pilóták rendelkezzenek érvényes nyelvismereti kiterjesztéssel és releváns oktatói jogosultsággal rendelkező oktatótól kapjanak eligazítást, hogy a biztonságos üzemelés érdekében felfrissítsék rádióforgalmazásban használt nyelvvel kapcsolatos beszédkészség és szövegértés előírt szintjét.

                        Az eligazítás sikeres befejezése után a szakszolgálati engedélyben vagy [állam] által kibocsátott, az engedélyhez csatolt hivatalos dokumentumban jóváhagyják az új lejárati dátumot.

                        Érvényes nyelvismereti kiterjesztéssel rendelkező légiforgalmi irányítók esetében nyelvi értékelő testület hiányában a léginavigációs szolgáltatók gondoskodnak arról, hogy a nyelvismeretet más módon, pl. online tanfolyam révén lehessen biztosítani.

                        Az uniós tagállamok által kibocsátott minősítések és engedélyek tekintetében az (EU) 2018/1139 rendelet alapján az eltéréseket automatikusan elismerik.

                        A nem uniós államok által kibocsátott, a különleges (a Covid19-járvánnyal kapcsolatos) ideiglenes intézkedések révén érintett minősítések és engedélyek érvényességének elismerése tekintetében a harmadik országbeli üzemeltetők légiközlekedési tevékenységére vonatkozó műszaki követelményeket és igazgatási eljárásokat meghatározó 452/2014/EU rendelet az irányadó.

                        1. melléklet – 4.2.2. szakasz

                        4.2.2.2. A légijármű-karbantartó szakszolgálati engedéllyel rendelkező személy csak az alábbi esetben élhet a 4.2.2.1. szakaszban

                        meghatározott jogosultságaival:

                        c) feltéve, hogy a szakszolgálati engedéllyel rendelkező személy

                        a megelőző 24 hónapban

                        tapasztalatot szerzett

                        légi jármű vagy komponensei ellenőrző vizsgálata, szervizelése vagy karbantartása terén

                        a legalább 6 hónapja meglévő engedélyben

                        megadott jogosultságokkal összhangban,

                        vagy az engedélyt kiadó hatóság megelégedésére

                        megfelelt a vonatkozó jogosultságok érvényesítésére

                        vonatkozó rendelkezésnek

                        [Állam] 6 hónappal meghosszabbította a „megelőző” időszakot, így az összesen 30 hónap. A 6 hónapnyi közelmúltbeli tapasztalat nem változott.

                        Indoklás

                        A Covid19-járvány
                           drasztikus utazási
                           korlátozásokat okozott. A helyi korlátozások akadályozhatják a jóváhagyott szervezeteket és a képesített személyzetet abban, hogy határidőn belül bizonyítsák, hogy teljesítik a minősítéseik vagy jogosultságaik fenntartására vonatkozó követelményeket.

                        Körülmények/kockázatcsökkentések

                        [Állam] előírja, hogy ha a tanúsító személy egy jóváhagyott karbantartó szervezetnél dolgozik, a szervezet a tanúsító személy esetében akkor alkalmazhatja az időtartam meghosszabbítását a közelmúltbeli tapasztalatra vonatkozó követelmények tekintetében, ha nincs folyamatban a jóváhagyott szervezet engedélyének felfüggesztése, visszavonása vagy korlátozása, illetve az illetékes hatóság nem függesztette fel az engedélyét az elmúlt 24 hónapban.

                        j)Ezenkívül az 1321/2014/EU rendelet III. mellékletének (66. rész) 66.B.500. pontja további kockázatcsökkentő intézkedéseket biztosít, ami által az illetékes hatóság felfüggeszti, korlátozza vagy visszavonja a légijármű-karbantartói engedélyt, ha biztonsági problémát vagy engedéllyel rendelkező részéről kötelezettségszegést állapított meg.

                        Az uniós tagállamok által kibocsátott minősítések és engedélyek tekintetében az (EU) 2018/1139 rendelet alapján az eltéréseket automatikusan elismerik.

                        A nem uniós államok által kibocsátott, a különleges (a Covid19-járvánnyal kapcsolatos) ideiglenes intézkedések révén érintett minősítések és engedélyek érvényességének elismerése tekintetében a harmadik országbeli üzemeltetők légiközlekedési tevékenységére vonatkozó műszaki követelményeket és igazgatási eljárásokat meghatározó 452/2014/EU rendelet az irányadó.

                     (1)

                        A Bizottság 452/2014/EU rendelete (2014. április 29) a harmadik országbeli üzemeltetők légiközlekedési tevékenységére vonatkozó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről, HL L 133., 2014.5.6.


               EURÓPAI BIZOTTSÁG
            Brüsszel, 2020.6.12.
            COM(2020) 234 final
            2020/0115(NLE)
            Javaslat
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2020. évi második részletet is magában foglaló pénzügyi hozzájárulásokról

               INDOKOLÁS

               1.A JAVASLAT HÁTTERE

               •A javaslat indokai és céljai

                  A javaslat a tagállamok által 2020-ban a 11. Európai Fejlesztési Alapba (a továbbiakban: EFA) fizetendő pénzügyi hozzájárulás második részletéről szóló tanácsi határozattervezetre vonatkozik.

                  A 11. EFA-t és a többi még nyitva lévő EFA-t (8., 9. és 10. EFA) a következő szabályok szerint igazgatják:

                  Az egyrészről az afrikai, karibi és csendes-óceáni (AKCS) államok csoportjának tagjai, másrészről az Európai Közösség és tagállamai közötti jelenlegi partnerségi megállapodás (a továbbiakban: az AKCS–EU partnerségi megállapodás) legutóbb módosított változata
                     1
                  .

                  Belső megállapodás az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról
                     2
                   (a továbbiakban: a 11. EFA-ra vonatkozó belső megállapodás).

                  A Tanács (EU) 2018/1877 rendelete a 11. Európai Fejlesztési Alapra alkalmazandó pénzügyi szabályzatról
                     3
                   (a továbbiakban: a 11. EFA-ra alkalmazandó pénzügyi szabályzat).

                  A fent említett dokumentumok a tagállamoknak az EFA-költségvetés pénzügyi támogatására irányuló, többéves kötelezettségvállalásait tartalmazzák. A 11. EFA-ra alkalmazandó pénzügyi szabályzat arról rendelkezik, hogy a tagállamoknak előre meghatározott pénzügyi kötelezettségvállalások alapján rendszeresen hozzá kell járulniuk az EFA költségvetéséhez. A rendszeres hozzájárulásokra technikai jellegű tanácsi határozatok útján kerül sor, melyek a korábban eldöntött pénzügyi hozzájárulásokat hajtják végre.

                  Ezért az indokolás bizonyos fejezetei nem alkalmazandók a rendszeres hozzájárulás-lehívásokra, mint például erre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A 11. EFA-ra alkalmazandó pénzügyi szabályzat 19. cikkének (7) bekezdésével összhangban a fenti összegek tekintetében minden esetben külön meg kell határozni az Európai Bizottság, illetve az Európai Beruházási Bank (a továbbiakban: EBB) által kezelt összeget.

                  Az EBB a 11. EFA-ra alkalmazandó pénzügyi szabályzat 46. cikkével összhangban megküldte az Európai Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

                  A 11. EFA-ra alkalmazandó pénzügyi szabályzat 20. cikkének (1) bekezdésével összhangban a hozzájárulások lehívása során először a korábbi EFA-k rendelkezésre álló összegeit kell felhasználni egymás után. Így az e javaslatban szereplő lehívások az EBB esetében a 10. EFA, a Bizottság esetében pedig a 11. EFA összegeire vonatkoznak.

                  A 11. EFA-ra alkalmazandó pénzügyi szabályzat 19. cikkének (3) bekezdése szerint a Tanács legkésőbb 21 naptári nappal az Európai Unió nevében eljáró Európai Bizottság javaslatának előterjesztését követően határoz erről a javaslatról.

                  A 11. EFA-ra alkalmazandó pénzügyi szabályzat 21. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét határidőre nem fizetik be, az érintett tagállamnak a be nem fizetett összeg után kamatot kell fizetnie; a kamat fizetésére vonatkozó rendelkezéseket ugyanaz a cikk részletezi.

               2020/0115 (NLE)

               Javaslat

               A TANÁCS HATÁROZATA

               a tagállamok által az Európai Fejlesztési Alapba fizetendő, a 2020. évi második részletet is magában foglaló pénzügyi hozzájárulásokról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és az Európai Unió működéséről szóló szerződésre,

               tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra
                  4
                (a továbbiakban: a belső megállapodás) és különösen annak 7. cikkére,

               tekintettel a 11. Európai Fejlesztési Alapra (EFA) alkalmazandó pénzügyi szabályzatról szóló, 2018. november 26-i (EU) 2018/1877 tanácsi rendeletre
                  5
                (a továbbiakban: a 11. EFA-ra alkalmazandó pénzügyi szabályzat) és különösen annak 19. cikke (3) és (4) bekezdésére,

               tekintettel az Európai Bizottság javaslatára,

               mivel:

               (1)A 11. EFA-ra alkalmazandó pénzügyi szabályzat 19–22. cikkében meghatározott eljárás alapján az Európai Bizottság 2020. június 15-ig javaslatot terjeszt elő, amelyben feltünteti a) a 2020. évre vonatkozó hozzájárulás második részletének összegét, valamint b) a 2020. évre vonatkozó hozzájárulásnak a felülvizsgált éves összegét, amennyiben az összeg eltér a tényleges igényektől.

               (2)Az Európai Beruházási Bank (EBB) a 11. EFA-ra alkalmazandó pénzügyi szabályzat 46. cikkével összhangban 2020. április 8-án megküldte az Európai Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)A 11. EFA-ra alkalmazandó pénzügyi szabályzat 20. cikkének (1) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen az EBB-nek a 10. EFA-ból, a Bizottságnak pedig a 11. EFA-ból kell pénzösszegeket lehívnia.

               (4)A 11. EFA-ra alkalmazandó pénzügyi szabályzat 55. cikke szerint a 10. EFA vagy a korábbi EFA-k keretében végrehajtott projektekből származó, a belső megállapodás 1. cikkének (3) bekezdésével összhangban le nem kötött összegek, vagy a belső megállapodás 1. cikkének (4) bekezdésével összhangban visszavont kötelezettségvállalások csökkentik a belső megállapodás 1. cikke (2) bekezdésének a) pontjában meghatározott tagállami hozzájárulások mértékét, amennyiben a Tanács egyhangúlag másképp nem határoz.

               (5)Az (EU) 2019/1800 határozattal
                  6
                a Tanács az Európai Bizottság javaslata alapján 2019. október 24-én határozatot fogadott el, amely a 2020. évi tagállami EFA-hozzájárulások éves összegét az Európai Bizottság esetében 4 400 000 000 EUR-ban, az Európai Beruházási Bank esetében pedig 300 000 000 EUR-ban állapította meg,

               ELFOGADTA EZT A HATÁROZATOT:

               1. cikk

               Az Európai Fejlesztési Alaphoz történő, 2020. évre szóló hozzájárulások második részleteként az Európai Bizottság és az Európai Beruházási Bank részére a tagállamok által fizetendő egyes összegeket az e határozat mellékletében található táblázat tartalmazza.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba.

               3. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 317., 2000.12.15., 3. o.

                     (2)

                        HL L 210., 2013.8.6., 1. o.

                     (3)

                        HL L 307., 2018.12.3., 1. o.

                     (4)

                        HL L 210., 2013.8.6., 1. o.

                     (5)

                        HL L 307., 2018.12.3., 7. o.

                     (6)

                        A Tanács (EU) 2019/1800 határozata (2019. október 24.) a tagállamok által az Európai Fejlesztési Alapba fizetendő, a 2021-re vonatkozó felső határt, a 2020-ban fizetendő összeget, a 2020. évi első részletet és a 2022-ben és 2023-ban fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról (HL L 274., 2019.10.24., 9. o.).

    ---documentbreak---

               EURÓPAI BIZOTTSÁG
            Brüsszel, 2020.6.12.
            COM(2020) 234 final
            MELLÉKLET
            a következőhöz:
            JavaslatA TANÁCS HATÁROZATA
            a tagállamok által az Európai Fejlesztési Alapba fizetendő, a 2020. évi második részletet is magában foglaló pénzügyi hozzájárulásokról

               MELLÉKLET

                        TAGÁLLAMOK ÉS EGYESÜLT KIRÁLYSÁG

                        A 10. EFA-ra vonatkozó kulcs (%)

                        A 11. EFA-ra vonatkozó kulcs (%)

                        2020. évi 2. részlet (EUR)

                        Összesen

                        Bizottság

                        EBB

                        11. EFA

                        10. EFA

                        BELGIUM

                        3,53

                        3,24927

                        51 988 320,00

                        3 530 000,00

                        55 518 320,00

                        BULGÁRIA

                        0,14

                        0,21853

                        3 496 480,00

                        140 000,00

                        3 636 480,00

                        CSEHORSZÁG

                        0,51

                        0,79745

                        12 759 200,00

                        510 000,00

                        13 269 200,00

                        DÁNIA

                        2,00

                        1,98045

                        31 687 200,00

                        2 000 000,00

                        33 687 200,00

                        NÉMETORSZÁG

                        20,50

                        20,57980

                        329 276 800,00

                        20 500 000,00

                        349 776 800,00

                        ÉSZTORSZÁG

                        0,05

                        0,08635

                        1 381 600,00

                        50 000,00

                        1 431 600,00

                        ÍRORSZÁG

                        0,91

                        0,94006

                        15 040 960,00

                        910 000,00

                        15 950 960,00

                        GÖRÖGORSZÁG

                        1,47

                        1,50735

                        24 117 600,00

                        1 470 000,00

                        25 587 600,00

                        SPANYOLORSZÁG

                        7,85

                        7,93248

                        126 919 680,00

                        7 850 000,00

                        134 769 680,00

                        FRANCIAORSZÁG

                        19,55

                        17,81269

                        285 003 040,00

                        19 550 000,00

                        304 553 040,00

                        HORVÁTORSZÁG

                        0,00

                        0,22518

                        3 602 880,00

                        0,00

                        3 602 880,00

                        OLASZORSZÁG

                        12,86

                        12,53009

                        200 481 440,00

                        12 860 000,00

                        213 341 440,00

                        CIPRUS

                        0,09

                        0,11162

                        1 785 920,00

                        90 000,00

                        1 875 920,00

                        LETTORSZÁG

                        0,07

                        0,11612

                        1 857 920,00

                        70 000,00

                        1 927 920,00

                        LITVÁNIA

                        0,12

                        0,18077

                        2 892 320,00

                        120 000,00

                        3 012 320,00

                        LUXEMBURG

                        0,27

                        0,25509

                        4 081 440,00

                        270 000,00

                        4 351 440,00

                        MAGYARORSZÁG

                        0,55

                        0,61456

                        9 832 960,00

                        550 000,00

                        10 382 960,00

                        MÁLTA

                        0,03

                        0,03801

                        608 160,00

                        30 000,00

                        638 160,00

                        HOLLANDIA

                        4,85

                        4,77678

                        76 428 480,00

                        4 850 000,00

                        81 278 480,00

                        AUSZTRIA

                        2,41

                        2,39757

                        38 361 120,00

                        2 410 000,00

                        40 771 120,00

                        LENGYELORSZÁG

                        1,30

                        2,00734

                        32 117 440,00

                        1 300 000,00

                        33 417 440,00

                        PORTUGÁLIA

                        1,15

                        1,19679

                        19 148 640,00

                        1 150 000,00

                        20 298 640,00

                        ROMÁNIA

                        0,37

                        0,71815

                        11 490 400,00

                        370 000,00

                        11 860 400,00

                        SZLOVÉNIA

                        0,18

                        0,22452

                        3 592 320,00

                        180 000,00

                        3 772 320,00

                        SZLOVÁKIA

                        0,21

                        0,37616

                        6 018 560,00

                        210 000,00

                        6 228 560,00

                        FINNORSZÁG

                        1,47

                        1,50909

                        24 145 440,00

                        1 470 000,00

                        25 615 440,00

                        SVÉDORSZÁG

                        2,74

                        2,93911

                        47 025 760,00

                        2 740 000,00

                        49 765 760,00

                        EGYESÜLT KIRÁLYSÁG

                        14,82

                        14,67862

                        234 857 920,00

                        14 820 000,00

                        249 677 920,00

                        EU-27 ÉS EGYESÜLT KIRÁLYSÁG ÖSSZESEN

                        100,00

                        100,00

                        1 600 000 000,00

                        100 000 000,00

                        1 700 000 000,00